Newcastle West

Newcastle West (irsk: An Caisleán Nua Thiar) eller ganske enkelt Newcastle (An Caisleán Nua, tidligere anglisert Castlenoe) «An Caisleán Nua/Newcastle», Placenames Database of Ireland er en by i grevskapet Limerick vest i Irland. Den er grevskapets største by med unntak av Limerick. Byen ligger ved elven Arra som renner ut i elven Deel og midt i en stor skålformet dal i West Limerick, kjent en gang som villsvindalen, tilsynelatende på grunn av overfloden av dette dyret her da området var tett skogkledd. Toppen av byen bærer bildet av et villsvin. Byen er ved hovedveien N21 mellom Limerick og Tralee, mellom Rathkeale og Abbeyfeale. Newcastle West hadde tidligere jernbaneforbindelse på linjen mellom Limerick og Tralee via Listowel. I henhold folketellingen av 2016 har byen en befolkning på 6 619 innbyggere.Sapmap Area - Settlements - Newcastle West , Census 2016. CSO

 Historie 
Newcastle West vokste opp rundt en festning, hvis ruiner ligger utenfor torget. De store slottsruinene er godt vedlikeholdt. Festningen ble bygget av FitzGerald-familien som ankom en gang etter 1194, innen 1298 var festningen ferdigbygd i stein. Byen ble deretter kjent som Newcastle, West Limerick, men over tid ble byen kjent under det nåværende navnet Newcastle West. «Newcastlewest History», Limerickdioceseheritage.org

Mottoet som følger med byvåpenet er As Dúchas Dóchas, som kan oversettes som «Våre håp springer ut av våre tradisjoner».

1. august 2008 ble opptil 20 hjem hardt rammet av oversvømmelser over natten i Newcastle West, i en hendelse beskrevet som en særegen hendelse. En rekke mennesker måtte reddes ut av husene sine etter at elven Ara (eller Arra) brast over bredden etter kraftig regn. Det var få skader, men en eldre kvinne ble fraktet til sykehus etter at hun ble fraktet fra hjemmet sitt med hypotermi. 3000 hjem i Newcastle West mistet midlertidig strømmen. Killarney Road (N21) ble midlertidig stengt, det samme var R522 til Dromcolliher og Bruff-linjen. «Boil notice issued after Limerick floods», RTÉ News. 1. august 2008.

 Severdigheter 
 Desmond Castle, hvorav den eldste delen er fra 1200-tallet, ligger ved torget og er byens mest fremtredende historiske minnesmerke. Den har også 0,5 km med parkanlegg med mange ulike former for flora og fauna, foruten også egen områder for lek og sport.
 Desmond Banqueting Hall and Castle dominerer den sørlige enden av byens torg. Det er Bankettsalen til Desmond Castle, sete for jarlen av Desmond, hvor deler av bygget er fra 1200-tallet, er det mest bemerkelsesverdige historiske trekk ved byen. Det nåværende slottet er fra 1400-tallet og ble i løpet av den senere delen av 1900-tallet delvis restaurert og er åpent for publikum for guidede turer fra mai til september. Den guidede turen er et nødvendighet  for lokalbefolkningen og besøkende. Området foran bankettsalen var stedet for Den protestantiske kirke, bygget i 1777.
 Bridge of Tears («Tårenes bro») ligger sør i byen ved veikrysset mellom Cork Road og Bruff Line, det er en steinbro som har fått navnet sitt fra å være et kjent siste punkt for tårefylte avskjed. Lokalt kjent som sorgens bro under hungersnøden i Irland 1845–1849 da emigranter fra hele West Limerick sitt siste farvel før de gikk eller tok en vogn til Cork og båten til Nord-Amerika eller videre.
 Churchtown Graveyard and Grotto: Gammelkirkens ruiner i Churchtown (katolsk) som kan dateres tilbake hundrevis av år.
 Det gamle IRA-monumentet står på motsatt side av kirken og minnes 17 frivillige som ble drept under den irske uavhengighetskrigen og den irske borgerkrig  1916-1922. Monumentet ble avdekket av president Seán T. O'Kelly i 1955.
 Famine Graveyard («Hungersnødens kirkegård») ligger på baksiden av St. Ita's Hospital. Mange hundre mennesker som døde i arbeidshuset under hungersnøden er gravlagt der i umerkede graver. Kirkegården er preget av et vanlig gammelt kors og moderne kalksteinsporter skulpturert av Cliodna Cussen, som viser scener fra hungersnøden.

 Referanser 

 Eksterne lenker 


Kategori:Byer i Limerick